b'\n_START_ARTICLE_\nT\xc3\xa5rnet i T\xc3\xa5ken\n_START_SECTION_\nHandling\n_START_PARAGRAPH_\nTo fiskere finner f\xc3\xb8rst en avhugd menneskeh\xc3\xa5nd og rett etter flere lik p\xc3\xa5 en \xc3\xb8de og t\xc3\xa5kete britisk \xc3\xb8y. Da de unders\xc3\xb8ker \xc3\xb8yas fyrt\xc3\xa5rn blir den ene av dem angrepet med kniv av en skrekkslagen naken kvinne som raskt blir uskadeliggjort av den ene fiskeren. Den unge kvinnen blir senere anholdt for \xc3\xa5 ha drept sine venner, men hennes foreldre leier privatetterforskeren Brent (Bryant Halliday) for \xc3\xa5 unders\xc3\xb8ke saken n\xc3\xa6rmere og for \xc3\xa5 finne ut hva som egentlig har skjedd p\xc3\xa5 \xc3\xb8ya. Han sl\xc3\xa5r seg derfor sammen med en gruppe arkeologer som er p\xc3\xa5 vei til \xc3\xb8ya i den hensikt \xc3\xa5 lete etter en gammel f\xc3\xb8nisk skatt, etterlatt av en religi\xc3\xb8s kult fra oldtiden. Arkeologene ble s\xc3\xa6rlig interessert i \xc3\xb8yas hemmelighet da det viste seg at en av ungdommene ble myrdet med et antikk sverd av gull._NEWLINE_De bes\xc3\xb8kene skj\xc3\xb8nner etterhvert at de ikke er de eneste p\xc3\xa5 \xc3\xb8ya og at de befinner seg i livsfare. En etter en blir de drept av \xc3\xb8yas ukjente beboer som synes \xc3\xa5 v\xc3\xa6re en skapning som er halvt menneske og halvt dyr. De overlevende blir til slutt kjent med \xc3\xb8yas hemmelighet.\n_START_SECTION_\nOm filmen\n_START_PARAGRAPH_\nT\xc3\xa5rnet i T\xc3\xa5ken kan beskrives som noe i mellom en klassisk britisk \xc2\xabHammerfilm\xc2\xbb og en mer moderne slasherfilm._NEWLINE_Filmen har f\xc3\xa5tt bra kritikk p\xc3\xa5 filmsiden DVDCult som blant annet skriver \xc2\xabThere is a lot of tense atmosphere combined with gothic visuals which makes this film rise above your average bloodshed movie\xc2\xbb. Den danske Uncut er mere kritisk, men gir den godkjent og skrivev i 2007 at: \xc2\xabTower of Evil besidder om ikke andet en excentrisk charme, og selv om den absolut viser sin alder, s\xc3\xa5 afpr\xc3\xb8ver den alligevel for mange id\xc3\xa9er til at kunne blive beskyldt for at v\xc3\xa6re doven\xc2\xbb._NEWLINE_Den ble ikke vist p\xc3\xa5 norske kinoer, men ble utgitt p\xc3\xa5 video i 1982 av norske C.P. Entertainment.'